Circulație pe patru benzi pe Prelungirea Ghencea, până la Râul Doamnei, în aproximativ două luni, anunță primarul General
Contractele pentru tronsoanele III şi IV la lucrările de supralărgire din Prelungirea Ghencea vor fi finalizate în aproximativ două săptămâni, iar peste două luni se va circula pe patru benzi până la Râul Doamnei, a estimat duminică primarul general al Capitalei, Nicuşor Dan, transmite Agerpres.
"La Prelungirea Ghencea, în vară, peste două luni, o să avem circulaţia pe patru benzi până la Râul Doamnei. Procedura de evaluare a ofertei pusă în achiziţia publică este spre finalizare, mă aştept ca în una-două săptămâni din momentul ăsta să atribuim contractul şi după aceea va intra o firmă privată care va cuprinde segmentele III – IV linia de tramvai şi Park & Ride", a precizat Nicuşor Dan, la o conferinţă de presă. AGERPRES /(AS-autor: Sorinel Peneş, editor: Antonia Niţă)
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank